**Criteris que depenen d’un judici de valor (30 %):**

**Criteri 1:** Metodologia de treball: fins a 30 punts

Els licitadors presentaran una memòria metodològica d'intervenció en un centre educatiu municipal, prenen com a referència el cas d'una escola bressol, en relació amb la redacció i el desenvolupament dels treballs per a la definició d'un projecte de reforma i ampliació dels espais docents.

Les propostes exposades en aquesta memòria hauran de ser extrapolables a d'altres tipus de centres educatius municipals que són també objecte del contracte, com són escoles d'educació infantil i primària, de música i arts, de formació de persones adultes i d'educació especial.

Així mateix, la metodologia proposada es podrà aplicar igualment per altres tipus de projectes que són també objecte de licitació, com els de reparació o manteniment d'equipaments educatius, així com de forma limitada pel cas dels avantprojectes.

La memòria no farà referència, en cap cas, als mitjans personals o tècnics particulars que formin part de l'adscripció a l'execució del contracte o a millores ofertes, per evitar una possible contaminació de documentació entre els sobres A i B que podria comportar l’exclusió de la seva participació.

Els licitadors hauran de presentar una proposta amb un màxim de 4 pàgines A4, amb un marge de 3 cm, lletra Arial 11, interlineat senzill, i amb una línia en blanc entre paràgrafs. En el cas que el document superi aquesta extensió es valoraran les 4 primeres pàgines.

S'ha d'exposar de manera breu una metodologia que concreti el desenvolupament dels treballs en relació a les tasques indicades al punt 4.2 del PPT, concretament:

* Recull i anàlisi de documentació.
* Elaboració i lliurament del document inicial.
* Elaboració i lliurament del document final.

El document s'estructurarà en tres apartats corresponents a aquestes tasques, sobre la temàtica concreta següent: *Principals aspectes a considerar en el desenvolupament del projecte arquitectònic de reforma i ampliació d’una escola bressol municipal i en la programació dels treballs de redacció*.

La redacció de la proposta en cadascun dels tres apartats, ha de ser amb paràgrafs curts, en format de quadre o llista, i numerant els aspectes considerats per tal de facilitar la valoració i puntuació. No s'estableix un límit en el nombre d’aspectes a exposar.

Cadascú dels aspectes es valorarà, de forma integral, en base als següents criteris:

* Aportació de valor afegit als projectes d'equipaments educatius.
* Adaptació a les circumstàncies específiques de funcionament dels equipaments en l'àmbit municipal i dels serveis tècnics municipals.
* Consideració dels condicionants econòmics i tècnics dels ens locals.
* Adaptació al funcionament i característiques dels centres educatius públics.
* Programació dels treballs en relació amb els tràmits administratius i competències sectorials de les diferents administracions.

La puntuació total assignada per a cada apartat serà la següent:

* Recull i anàlisi de documentació: màxim 10 punts.
* Elaboració i lliurament del document inicial: màxim 15 punts.
* Elaboració i lliurament del document final: màxim 5 punts.

Per assignar la puntuació final en cada subcriteri es tindrà en compte la rellevància de cada una de les propostes en relació als criteris abans exposats.

El contingut de les memòries haurà de servir per al desenvolupament dels treballs i els contractistes les hauran d’aplicar durant l'execució del contracte, dins del marc establert pel PPT. Aquesta obligació es considera essencial.